## Rješenje kojim se nalaže društvu Jadran-produkt d.o.o., Zagreb, da u roku od 30 dana od dostave ovog rješenja, podnese Hrvatskoj agenciji za nadzor financijskih usluga,...

### NN 46/2007 (7.5.2007.), Rješenje kojim se nalaže društvu Jadran-produkt d.o.o., Zagreb, da u roku od 30 dana od dostave ovog rješenja, podnese Hrvatskoj agenciji za nadzor financijskih usluga,...

# HRVATSKA AGENCIJA ZA NADZOR FINANCIJSKIH USLUGA

**1565**

Sukladno odredbama članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« broj 140/05)
te članka 32. stavak 5. Zakona o preuzimanju dioničkih društava (»Narodne
novine« broj 84/02, 87/02i 120/02) u predmetu nalaganja obveze na objavljivanje
ponude za preuzimanje društva Jadran d.d., TMN, Zagreb, Tomislavova 11, Uprava
Hrvatske agencije za nadzor financijskih usluga na sjednici održanoj 26. travnja
2007. godine, donijela je

## RJEŠENJE

1. Nalaže se društvu Jadran-produkt d.o.o., Zagreb, Tomislavova 11, da u roku od
30 dana od dostave ovog rješenja, podnese Hrvatskoj agenciji za nadzor
financijskih usluga, zahtjev za objav­ljivanje ponude za preuzimanje društva
Jadran d.d., TMN, Zagreb, Tomislavova 11, ponudu i isprave iz članka 12. stavka
2. Zakona o preuzimanju dioničkih društava.
2. Nalaže se društvu Jadran-produkt d.o.o., Zagreb, Tomislavova 11, da u roku od
5 dana od dostave ovog rješenja, plati administrativnu pristojbu u iznosu od
2.000,00 kuna u korist proračuna i naknadu u iznosu od 20.000,00 kn u korist
žiroračuna Hrvatske agencije za nadzor financijskih usluga broj
2390001-1100329373, jer će u protivnom navedeni iznosi biti naplaćeni prisilnim
putem.
3. Ovo rješenje objavit će se u »Narodnim novinama«.

```
Obrazloženje
```

Hrvatska agencija za nadzor financijskih usluga (dalje u tekstu: Agencija)
izvršila je uvid u predmet klase: UP/I-450-08/06-10/42 i utvrdila, kako slijedi:
I. Rješenjem Agencije u predmetu klase: UP/I-450-08/06-10/42 od 5. listopada
2006. godine, sukladno odredbi članka 32. stavak 7. Zakona o preuzimanju
dioničkih društava (»Narodne novine« broj 84/02, 87/02 i 120/02, dalje u tekstu:
Zakon), za društvo Jadran-produkt d.o.o., Zagreb, Tomislavova 11 (dalje u
tekstu: Ponuditelj), utvrđen je nastanak obveze objavljivanja ponude za
preuzimanje društva Jadran d.d., TMN, Zagreb, Tomislavova 11 (dalje u tekstu:
Izdavatelj).
II. Budući da Ponuditelj nije izvršio zakonsku obvezu objavljivanja ponude za
preuzimanje Izdavatelja, sukladno odredbi članka 32. stavak 5. Zakona, kojom
odredbom je propisano da će u slučaju utvrđenih nepravilnosti i nezakonitosti u
postupku preuzimanja, Agencija rješenjem naložiti otklanjanje istih, odrediti
rok za njihovo otklanjanje, valjalo je riješiti kao u točki 1. izreke.
III. Sukladno odredbi članka 4. stavak 1. točka 5. Pravilnika o vrsti i visini
naknada i administrativnih pristojbi Hrvatske agencije za nadzor financijskih
usluga (»Narodne novine« broj 45/06, 11/07), Ponuditelj je obvezan platiti
administrativnu pristojbu i naknadu, slijedom čega je riješeno kao u točki 2.
izrjeke rješenja.
IV. Na temelju odredbe članka 8. stavak 3. Zakona o Hrvatskoj agenciji za nadzor
financijskih usluga, ovo rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od primitka
ovog rješenja.

Klasa: UP/I-451-04/07-10/05
Urbroj: 326-111/07-3
Zagreb, 26. travnja 2007.

Predsjednik Uprave
**Ante Samodol**, v. r.

Rješenje, NN 46/2007-1565